**EGYÜTTMŰKÖDÉSI MEGÁLLAPODÁS**

**1. sz. módosítása**

amely létrejött egyrészről a

**SZOVA Szombathelyi Vagyonhasznosító és Városgazdálkodási Nonprofit Zrt.**

Székhely: 9700 Szombathely, Welther Károly utca 4.

Nyilvántartó szerv: Szombathelyi Törvényszék Cégbírósága

Cégjegyzékszám: 18-10-100680

Adószám: 13980335-2-18

Statisztikai számjel: 13980335-6810-114-18

képviseletében eljár: Dr. Popgyákunik Péter, az Igazgatóság elnöke

(a továbbiakban: SZOVA NZrt.)

másrészről a

**Szombathelyi Pingvinek Jégkorong Klub**

Székhely: 9700 Szombathely, Károlyi Antal u. 3/B. III/8.

Nyilvántartó szerv: Szombathelyi Törvényszék

Nyilvántartási szám: 18-02-0000075

Ügyszám: 1800/Pk.60135/1991

Adószám: 19245766-2-18

Statisztikai számjel: 19245766-8551-521-18

képviseletében eljár: Zelevics Ferenc elnök

(a továbbiakban: Egyesület)

(a továbbiakban együttesen: szerződő felek) között, az alulírt napon és helyen, az alábbi feltételekkel,

**„Fedett jégcsarnok megvalósítása Szombathelyen”**

tárgyában

1. **Előzmények**
	1. Szerződő felek rögzítik, hogy Szombathelyen, 2016. június 13. napján együttműködési megállapodást kötöttek „Fedett jégcsarnok megvalósítása Szombathelyen” tárgyában (a továbbiakban: **megállapodás**).
	2. Az Egyesület a megállapodás *„3. A szerződő felek sarkalatos kötelezettségei”* pontjának 3.7. alpontjában rögzítettek szerint vállalta, hogy a SZOVA NZrt-vel a Jégcsarnok üzemeltetése tárgyában a teljes projektfenntartási időszakra terjedő határozott időtartamra – a felek üzemeltetési díjat is tartalmazó külön megállapodása szerint – üzemeltetési szerződést köt.
	3. Szerződő felek rögzítik, hogy a megállapodás 3.7. pontjában foglalt kötelezettség teljesítése érdekében az időközben megváltozott jogi környezet részletes elemzéséhez és az elemzés eredményeként az üzemeltetési szerződés megszövegezéséhez nem állt rendelkezésre megfelelő idő, azonban a Jégcsarnok használatba vételének további felételei várhatóan 2022. április 1. napjáig teljesülnek.
	4. A Jégcsarnok lehetőség szerinti mielőbbi megnyitásához, és a felek között előkészítendő üzemeltetési szerződés megfelelően megalapozott megszövegezéséhez elengedhetetlen, hogy a Jégcsarnok használatba vételi engedélye birtokában átmenetileg az Egyesület gondoskodjon a Jégcsarnok üzemeltetéséről, amelynek eredményeként a szerződő felek az átmeneti üzemeltetés során felhalmozott tapasztalatokat is felhasználhatják az üzemeltetési szerződés megszövegezéséhez.
	5. Az 1.3 – 1.4. pontokban foglaltak alapján a szerződő felek a megállapodást a jelen módosításban foglalt tartalommal módosítják.
2. **A módosítás tartalma**
	1. A megállapodás 3.7. pontja helyébe a következő rendelkezés lép, illetve a megállapodás 3.7. pontja az alábbi 3.7.1. – 3.7.2. alpontokkal egészül ki:

*3.7. Az Egyesület vállalja, hogy a SZOVA NZrt-vel a Jégcsarnok üzemeltetése tárgyában legkésőbb 2022. augusztus 1. napjától számítottan a teljes projektfenntartási időszakra terjedő határozott időtartamra – a felek üzemeltetési díjat is tartalmazó külön megállapodása szerint – üzemeltetési szerződést köt.*

 *3.7.1. Nem minősül a jelen együttműködési megállapodásban foglalt kötelezettségek megsértésének, ha az Egyesület a Jégcsarnokot 2022. április 1. napja és 2022. május 31. napja* *között vagy ha a Jégcsarnok használatbavételi engedélye 2022. március 31. napját követően kerül kiadásra, abban az esetben a Jégcsarnok használatbavételi engedélyének kiadását követő munkanaptól számított kettő hónapos időtartam alatt saját maga szakszerűen üzemelteti azzal, hogy ezen időszakos üzemeltetés alatt az Egyesület biztosítja a SZOVA NZrt-nek, hogy az üzemeltetés szakszerűségét megfelelő – akár naponta többszöri – rendszerességgel ellenőrizze. A SZOVA NZrt. által végzett ellenőrzés a Jégcsarnok rendeltetésszerű használatát azonban kizárólag indokolt esetben és kizárólag a szükséges mértékben akadályozhatja.*

*3.7.2. Ha az Egyesület a Jégcsarnokot a 3.7.1. pontban meghatározott időszakban bármilyen időintervallumban üzemeltetni kívánja, abban az esetben köteles – az üzemeltetés megkezdése előtt a létesítmény egészéről egy minden részletre kiterjedően részletes – fotódokumentációval alátámasztott – műszaki állapotfelmérést (a továbbiakban: állapotfelmérés) készíteni, és annak egy példányát a SZOVA NZrt. részére haladéktalanul átadni. Az Egyesület kifejezetten kötelezettséget vállal arra, hogy a 3.7.1. pontban meghatározott időszakban történt üzemeltetés során az állapotfelméréskor rögzített műszaki állapotot teljeskörűen fenntartja, és az esetlegesen bekövetkezett sérülések és/vagy károk kijavításáról legkésőbb 2022. június 30. napjáig teljeskörűen gondoskodik.*

1. **Záró rendelkezések**
	1. A megállapodás jelen módosítással nem érintett rendelkezései változatlan tartalommal hatályban maradnak.
	2. Jelen módosítás 4 eredeti példányban készült, melyből mindegyik példány eredetinek minősül.
	3. A szerződő felek képviselői kijelentik, hogy a jelen együttműködési megállapodás aláírására megfelelő felhatalmazással rendelkeznek, képviseleti jogosultságuk kiterjed a jelen együttműködési megállapodás aláírására.

Jelen együttműködési megállapodást a szerződő felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

|  |  |
| --- | --- |
| **SZOVA Szombathelyi Vagyonhasznosító és Városgazdálkodási Nonprofit Zártkörűen Működő Részvénytársaság** | **Szombathelyi Pingvinek Jégkorong Klub** |
| Aláírás:Képviseli: Dr. Popgyákunik Péter az Igazgatóság elnökeP.H. | Aláírás:Képviseli: Zelevics FerencelnökP.H. |
| Szombathely, 2022. március hó [ ]. napján | Szombathely, 2022. március hó [ ]. napján |